Aalborg og Frederikshavn kommuner har indgået en aftale om at hjælpe et distrikt i Uganda med at finde alternative løsninger inden for en række områder. Der er tale om det Kasese-distriktet i det sydvestlige Uganda, hvor en række nordjyske politikere og erhvervsfolk for nylig var på besøg - og det er mundet ud i en aftale om, at de to nordjyske kommuner skal hjælpe med at finde løsninger inden for alternative energiløsninger, affaldshåndtering og sanitet.
Kasese-distriktet i Uganda får nu hjælp til udvikling fra nordjyske kommuner.